สำหรับประเด็นเรื่องความขัดแย้งระหว่างนายสุภรณ์ อัตถาวงศ์ กับพรรคภูมิใจไทย นายอนุทิน กล่าวว่า ฝ่ายตรงข้ามกำลังทำงานการเมืองแบบเก่า ซึ่งไม่เป็นประโยชน์กับประชาชน สำหรับพรรคภูมิใจไทยเลิกสนใจเรื่องนี้ ขอคิดเรื่องนโยบายดีกว่า อย่างไรก็ตามหากฝ่ายการเมืองยังจะทำงานแบบเดิม นอกจากจะแพ้แล้วยังอาจจะเป็นเหตุให้ประชาธิปไตยต้องหยุดชะงักลงอีกด้วย อย่าลืมว่าความขัดแย้งระหว่างฝ่ายการเมือง ก็เป็นสาเหตุที่ทำให้อำนาจนอกระบบเข้ามาแทรกแซง